ઓફિસમાં મોટાભાગના લોકો સવારે 10 વાગે આવીને સૌથી પહેલા ઈ-મેઇલ જુએ છે. ત્યારબાદ મીટીંગમાં વ્યસ્ત થઈ જાય છે અને ત્યાર પછી પોતાના સહકર્મચારીઓ સાથે ગપ્પા મારીને ફરીથી ઈ-મેઇલ અને ફેસબુક ઉપર વ્યસ્ત બની જાય છે. આ દરમિયાન વચ્ચે તેઓ થોડું કામ પણ કરી લે છે તે પછી લંચનો સમય થઈ જાય છે. ઉપરોક્ત ઘટનાક્રમ લંચ પછી પણ ચાલુ રહે છે. લંચ પછી થોડું કામ, ઈ-મેઇલ જોવા, અને સાંજે 5-30 વાગ્યાની રાહ ઘેર જવા માટે જોવાતી હોય છે.